**Zápisnica č. 6/2024**

**zo zasadnutia správnej rady Historického ústavu SAV, v. v. i. dňa 27. augusta 2024**

Prítomní: P. Bystrický, M. Hanula, S. Michálek, D. Segeš

Ospravedlnená: D. Duchoňová

Pozvaný hosť: M. Zvalová

Zasadnutie otvoril predseda Správnej rady Historického ústavu SAV, v. v. i. (ďalej aj správna rada) S. Michálek. Ako pozvaný hosť za ho zúčastnila hlavná ekonómka HÚ SAV, v. v. i. (ďalej aj ústav, organizácia) M. Zvalová. Prerokované boli nasledovné body programu, ktorý prítomní členovia správnej rady jednomyseľne schválili:

**1.** **Smernica o evidencii majetku (smernica č. 4/2024)**

M. Zvalová informovala členov správnej rady, že vedecká rada ústavu prerokovala návrh textu Smernice o evidencii majetku Historického ústavu, v. v. i. v Technicko-hospodárskej správe Ústavov spoločenských vied SAV, organizačnej zložke Centra spoločných činností SAV, v. v. i. (smernica č. 4/2024). Prítomní členovia správnej rady následne text smernice prerokovali a  pristúpili k hlasovaniu o návrhu.

Hlasovanie

Počet prítomných: 4

Počet hlasov za: 4

Počet hlasov proti: 0

Počet členov, ktorí sa zdržali: 0

Predseda správnej rady konštatoval, že správna rada prijala Smernicu o evidencii majetku Historického ústavu, v. v. i. v Technicko-hospodárskej správe Ústavov spoločenských vied SAV, organizačnej zložke Centra spoločných činností SAV, v. v. i. (smernica č. 4/2024).

**2. Smernica o riadení rizík**

M. Zvalová informovala členov správnej rady, že vedecká rada organizácie prerokovala návrh textu Smernice o riadení rizík na Historickom ústave SAV, v. v. i. (smernica č. 5/2024). Prítomní členovia správnej rady následne text smernice prerokovali a  pristúpili k hlasovaniu o návrhu.

Hlasovanie

Počet prítomných: 4

Počet hlasov za: 4

Počet hlasov proti: 0

Počet členov, ktorí sa zdržali: 0

Predseda správnej rady konštatoval, že správna rada prijala Smernicu o riadení rizík na Historickom ústave SAV, v. v. i. (smernica č. 5/2024)

**3. Výkonnostné zmluvy**

Predseda správnej rady informoval o priebehu rokovania na predsedníctve SAV pred medzinárodným panelom o parametroch výkonnostných zmlúv, ktoré sa konalo dňa 6. 8. 2024. Hodnotiaci panel akceptoval nastavené hodnotiace parametre, navrhol drobné úpravy.

**4. Plán obnovy, personálne otázky, pracovné zmluvy**

Predseda správnej rady informoval o personálnych otázkach, zmeny v nich sa viažu na financie poskytnuté z výkonnostných zmlúv. Predseda ďalej informoval, že otázky plánu obnovy súvisiace s organizáciou sú v štádiu riešenia. Prítomným členom zároveň oznámil, že predsedníctvo SAV na svojom zasadnutí zo dňa 8. 8. 2024 schválilo zálohu na rozpočet pre rok 2024 určenú na pokrytie výdavkov z plánu obnovy (projekty H. Moravčíkovej a L. Vörösa).

Predseda správnej rady informoval, že k 31. 8 2024 ukončí pracovný pomer v organizácii dohodou M. Bada. Ďalej oznámil, že pracovný úväzok J. Steinhübela bol od 1. 7. 2024 znížený na 50 percent.

**5. Rôzne**

Predseda správnej rady informoval, že podpredseda SAV M. Venhart požiadal o možnosť prezentovať svoju víziu riadenia SAV, s ktorou sa plánuje zúčastniť konkurzu na predsedu SAV. Pracovníkom organizácie ju prednesie na celoústavnom zhromaždení dňa 26. 9. 2024.

Predsedajúci: S. Michálek, v. r.

Vypracoval: M. Hanula, v. r.

Za správnosť: S. Michálek, v. r.

Prílohy:

Smernica č. 4/2024

Smernica č. 5/2024